བླ་མའི་རྣལ་འབྱོར་ཞིང་ཁམས་རྒྱ་མཚོའི་བྱིན་རླབས་མྱུར་འདྲེན། ༼༡༥༽
་།
¯ན་མོ་གུ་རུ་ཝེ། སངས་རྒྱས་ཆོས་ཚོགས་མའི་སྐྱབས་སེམས་སྔོན་དུ་བཏང་
ནས། རང་གི་སྤྱོ་བོར་སེང་ཁྲི་དང༌། །པདྨ་ཉི་ཟླའི་གདན་སྟེང་དུ། །དྲིན་ཅན་རྩ་བའི་
བླ་མ་ནི། །དགེ་སློང་རྡོ་རྗེ་འཛིན་པའི་ཚུལ། །(༤༩ན)སྐྱབས་གནས་ཀུན་འདུས་བདག་
ཉིད་ཅན། །མཐོང་ཐོས་དྲན་རེག་འགྲོ་བ་རྣམས། །དོན་དང་ལྡན་པར་ངེས་མཛད་
ལ། །མི་ཕྱེད་ཤུགས་དྲག་དད་པ་ཡིས། །ལུས་སྟོང་སྤྲུལ་ནས་ཕྱག་འཚལ་ཞིང་། །
དངོས་འབྱོར་ཡིད་སྤྲུལ་མཆོད་པ་འབུལ། །སྡིག་ལྟུང་ཉེས་ཚོགས་ཐམས་ཅད་བཤགས། །
དགེ་བ་ཀུན་ལ་རྗེས་ཡི་རང༌། །རྟག་ཏུ་ཆོས་འཁོར་སྐོར་བར་བསྐུལ། །བསྐལ་བརྒྱར་
བརྟན་པར་བཞུགས་གསོལ་འདེབས། །བསོད་ནམས་བྱས་པ་མཐའ་ཡས་པ། །བླ་
མེད་བྱང་ཆུབ་འཐོབ་ཕྱིར་བསྔོ། །བླ་མའི་གནས་གསུམ་ཡི་གེ་ལས། །འོད་ཟེར་དཀར་
དམར་མཐིང་གསུམ་ནི། །རིམ་གྱིས་པ་དང་ཅིག་ཅར་བྱུང༌། །རང་གི་གནས་གསུམ་
ལ་ཐིམ་པས། །སྒྲིབ་པ་སྦྱང་ཞིང་དབང་བཞི་ཐོབ། །སྐུ་བཞིའི་ས་བོན་ལེགས་པར་
བཞག །བླ་མ་འོད་ཞུ་རང་ཉིད་དང༌། །དབྱེར་མེད་ངོ་བོ་གཅིག་ཏུ་གྱུར། །སྐྱེ་བ་
ཀུན་ཏུ་ཡང་དག་བླ་མ་སོགས་སྨོན་ལམ་ཚིགས་བཅད་ཅི་རིགས་པ་བྱའོ། །བླ་མའི་
རྣལ་འབྱོར་ཉུང་ངུ་ལུས་ལ་བཅངས་ཆོག་པའི་ལག་བྲིས་མ་ཞིག་དགོས་ཞེས་དད་
སྟོབས་ལྡན་པ་ཆོ་ཁུར་ཨོ་པ་ཤིས་བསྐུལ་བ་ལྟར་ཟ་ཧོར་གྱི་བནྡེས་སྦྱར། །